 Wasiirka wasaarada arrimaha gudaha Yaasiin Xaaji Maxamuud Xiir Farotoon oo halkaasi ka hadlay ayaa sheegay in uu rajo wayn ka qabo in guddoomiyaha cusub ee Maroodijeex uu xilka ka soo bixi doono, isla markaana uu u qalmo in xilkaa loo magacaabo, waxaannu yidhi, Rejada laga qabo iyo sida loogu faraxsanyahay ee loogu bogay xilkaa loo magcaabay ayaan kaga qiyaas qaadanayaa in uu yahay nin xilkaa loo magacaabay ee guddoomiyaha cusub ee gobolka Maroodijeex u qalma, oo ka soo bixi doona, waxa aan kuu ballan qaadayaa wasaarada arimaha gudaha iyo laamaheeda iyo haday tahay ciidanka Booliska iyo haday tahay laamaha kale in gacan buuxda aanu ku siin doono, oo kula shaqayn doono oo xilkaa laguu igmaday aanu kula garab istaagi doono. 